Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin ulkoministeri Lieberman on toiveikas, -
että palestiinalaiset palaisivat neuvottelupöytään.
Hän kritisoi EU:ta puolueellisuudesta.
EU:n tuomioistuin poisti Hamasin terroristilistaltaan.
Entinen presidentti Peres vetosi Ranskaan, -
jotta Hamasin luokittelu terroristijärjestöksi jatkuisi.
Israelilaiset tyrmistyivät palestiinalaisten YK-aloitteesta -
ja epäilivät, ettei se muuttaisi mitään todellisuudessa.
Presidentti Abbas tapasi palestiinalaisjohtoa ja kertoi, -
että YK-turvallisuusneuvostolle oli luovutettu aloite, -
jossa vaaditaan Israelia lopettamaan -
niin kutsuttu ”palestiinalaisalueiden miehitys” v. 2017 mennessä.
Jätimme YK:n turvallisuusneuvostolle päätöslauselmaesityksen.
Siinä annetaan takaraja, -
jolloin Israelin miehityksen Palestiinan valtion mailla on päätyttävä.
Kävimme neuvotteluja veljiemme ja ystäviemme kanssa -
esityksen kaikissa työvaiheissa. Esityksen kohtia ovat esimerkiksi:
- Kahden valtion ratkaisu, jonka tulee perustua 1967-rajoille -
Jerusalem näiden kahden valtion pääkaupunkina -
ja Itä-Jerusalem palestiinalaisvaltion pääkaupunkina;
- Sopimukseen pääseminen palestiinalaispakolaisista -
arabien rauhanaloitteen ja päätöslauselman 194 mukaisesti; -
- Kaikkien siirtokuntatoimien loppuminen;
- Turvallisuusasioiden järjestäminen siten, -
että kolmannen, kansainvälisen osapuolen läsnäolo mahdollistuu.
Suhtaudumme myönteisesti kansain- väliseen neuvottelukonferenssiin, -
mutta neuvottelujen ei tulisi kestää vuotta kauempaa.
Israelin Palestiinan-miehityksen pitää päättyä v. 2017 loppuun mennessä.
Strategisten asioiden ministeri Steinitz sanoi, -
että palestiinalaisesitys YK-turvallisuusneuvostolle -
on vihamielinen toimi Israelia vastaan, mikä vain syventää konfliktia.
Tämä palestiinalaisten askel on vihamielinen -
ja äärimmäisen epäystävällinen toimi Israelia vastaan.
Se ei ole askel rauhan suuntaan. Se on askel kohti sotaa.
Vihamieliset ja yksipuoliset toimet ovat huonoin tapa edistää rauhaa.
Ensinnäkin pyrimme selittämään ystävillemme ympäri maailmaa, -
että palestiinalaisaloite on mahdoton hyväksyä, -
ja toivomme, että he äänestävät YK:ssa sitä vastaan.
Odotamme luonnollisesti myös, että USA estäisi vetollaan -
tällaisen vihamielisen, yksipuolisen ja Israelin-vastaisen esityksen.
Näen myös, että vastatoimet palestiinalaishallinnolle ovat tarpeen.
Jordania luovutti aloitteen virallisesti turvallisuusneuvostolle keskiviikkona,-
mikä tarkoittaa, että siitä voitaisiin äänestää jo 24 h myöhemmin.
Jotkin esitykset eivät tosin ole koskaan päätyneet äänestykseen asti.
USA ilmoitti, ettei se aio tukea palestiinalaisesitystä, -
mikä tarkoittaa, että se puoltaa Israelin näkökantaa.
Olemme nähneet aloitteen emmekä voi tukea sitä.
Myös muut toivovat jatkokeskustelua. Palestiinalaiset ymmärtävät tämän.
Presidentti Abbas on myös sanonut -
puoltavansa jatkoneuvotteluja, eivätkä he vie asiaa äänestykseen nyt.
Israelin ulkoministeri Lieberman oli toiveikas, -
että palestiinalaiset palaisivat neuvottelupöytään.
Hän kritisoi EU:ta puolueellisuudesta.
Toivomme, että palestiinalaiset ovat valmiita -
palaamaan pöytään ja jatkamaan neuvotteluja suhteistamme.
Ainoastaan neuvottelujen kautta -
voimme saavuttaa kattavan ratkaisun.
Mitä tulee Lähi-idän tilanteeseen, -
pahoittelen, että joudun sanomaan näin, -
mutta olemme hyvin pettyneitä EU:hun -
sen erittäin puolueellisesta suhtautumisesta tähän aiheeseen.
Yritän olla nyt parhaani mukaan diplomaatti -
ja jättää omat tunteeni sivuun.
Mutta se, mitä olemme nähneet viime päivinä, on ollut todella, -
todella vaikeaa meille.
Olemme havainneet huomattavan paljon asenteellisuutta -
tätä konfliktiamme kohtaan.
Ulkoministeri Lieberman kuvasi -
palestiinalaisten aloitetta turvallisuusneuvostolle tempuksi.
Hän sanoi, että yksipuoliset YK-toimet, -
jotka ovat seuranneet huhtikuussa kariutuneita rauhanneuvotteluja, -
vain syventävät pitkää konfliktia.
Myös Ranska, Britannia ja Saksa suunnittelevat aloitetta, -
joka Ranskan ulkoministerin Fabiuksen mukaan -
esittää neuvotteluille kahden vuoden aikarajaa.
Liebermanin sävy oli vähättelevä, -
mutta Netanjahu ilmaisi huolta Israelin kansainvälisestä painostamisesta -
vetäytyä Länsirannalta. Hän varoitti, -
että islamistit ottaisivat alueen haltuunsa Israelin poistuttua.
En näe, että tätä esitystä todella otettaisiin käsittelyyn.
Joitakin neuvotteluja asiasta käydään turvallisuusneuvostossa.
Emme tiedä, kauanko se vie aikaa, mutta on selvää, -
että enemmistö turvallisuusneuvoston jäsenistä -
ymmärtää tämän aloitteen suuren haitallisuuden.
Olen käsittänyt, -
että äänestystä lykättäisiin toistaiseksi.
Tämä palestiinalaisten yhtäkkinen aloite on hyvin yksipuolinen, -
enkä ole kovin varma, -
että edes muut arabimaat antaisivat sille täyden tukensa.
Israelin entinen presidentti Peres ja Ranskan presidentti Hollande -
tapasivat Pariisissa. Peres vetosi Ranskaan, -
että Hamasin luokittelu terroristijärjestöksi jatkuisi.
EU:n tuomioistuin päätti poistaa -
palestiinalaisten islamistisen Hamasin EU:n terroristilistalta.
Kuten tiedätte, tuomioistuin päätti prosessioikeudellisista syistä, -
että Hamas pitäisi poistaa mustalta listalta.
En halua kiistellä tuomarien kanssa, koska olen sitä mieltä, -
että terrorismin tapauksessa uhrit ovat ne, joiden pitäisi saada tuomita -
eikä tuomarien tuomita uhreja.
Tällä tavalla me näemme asian.
Minua ilahdutti se, kun presidentti sanoi, -
ettei hän halua sekaantua tuomioistuimen käytäntöihin, -
mutta että se ei kuitenkaan muuta Ranskan suhtautumista Hamasiin.
Israelin entinen presidentti keskusteli myös palestiinalaisten YK-esityksestä.
Hän toisti kantansa neuvotteluratkaisun tarpeesta.
Ongelma on nyt, -
viedäänkö palestiinalaisvaltion tunnustaminen YK:lle.
Kerroin presidentille, että me kannatamme palestiinalaisvaltiota.
Siitä emme kiistele.
Saadaksemme demokraattisen ja juutalaisen valtion -
tarvitsemme myös palestiinalaisvaltion.
Demokratia onnistuu vain enemmistöllä.
Julistukset eivät pysty tyydyttämään demokratiaa.
Ainoa ongelma on se, miten saavutamme nämä kaksi valtiota, -
juutalaisvaltion ja palestiinalaisvaltion.
Uskon, että se tapahtuu vain neuvottelujen kautta, -
ei pakolla määräten.
Kiitos seurasta!
TV7 Israel News jää tauolle 5.1.2015 asti.
Toivotan omasta ja Jerusalemin tiimin puolesta -
iloista joulua ja siunattua uutta vuotta.
Tapaamme seuraavan kerran 5. tammikuuta.
Suomennos: Sirpa Bågman